തിരുവല്ല യൂണിയനില് ഗുരുദേവജയന്തി ആഘോഷിച്ചു തിരുവല്ല: യുഗപ്രഭാവനായ ശ്രീനാരായണ ഗുരുദേവന്റെ 167ാ മത് ജയന്തി എസ്.എന്.ഡി.പിയോഗം തിരുവല്ല യൂണിയനിലെ ശാഖകളിലും മറ്റ് ശ്രീനാരായണ പ്രസ്ഥാനങ്ങളുടെ ആഭിമുഖ്യത്തിലും കൊവിഡ് മാനദണ്ഡങ്ങള് പാലിച്ച് ഭക്തിനിര്ഭരമായ ചടങ്ങുകളോടെ ആഘോഷിച്ചു. ഓതറ 350ാം ശാഖയില് വിശേഷാല് പൂജകള്, പതാക ഉയര്ത്തല്, സമൂഹശാന്തിഹവനം, സമൂഹപ്രാര്ത്ഥന, മഹാഗുരുപൂജ, അന്നദാനം എന്നിവ നടത്തി. ബിബിന് ഷാന് ഗുരുപ്രഭാഷണം നടത്തി. യൂണിയന് പ്രസിഡന്റ് കെ.എ.ബിജുവിന്റെ അദ്ധ്യക്ഷതയില് നടന്ന അനുമോദന സമ്മേളനം യൂണിയന് സെക്രട്ടറി അനില് എസ്.ഉഴത്തില് ഉദ്ഘാടനം ചെയ്തു. എസ്.എസ്.എല്.സി,പ്ലസ് ടു പരീക്ഷകളില് ഉന്നതവിജയം നേടിയ കുട്ടികളെ യോഗം ഇന്സ്പെക്ടിംഗ് ഓഫീസര് രവീന്ദ്രന് എഴുമറ്റൂര് അനുമോദിച്ചു.തിരഞ്ഞെടുത്ത രണ്ടുകുട്ടികള്ക്ക് ഓണ്ലൈന് പഠനത്തിനുള്ള സ്മാര്ട്ട്ഫോണുകള് സ്പോണ്സര് സന്തോഷ് കുമാര്.എ വിതരണം ചെയ്തു. യോഗം അസി.സെക്രട്ടറി പി.എസ്.വിജയന് മുഖ്യാതിഥിയായി. ശാഖ ചെയര്മാന് ആര്.മനോജ് ഗോപാല്, ജോ.കണ്വീനര് സതീശന് വഞ്ചിക്കപ്പുഴ എന്നിവര് പ്രസംഗിച്ചു. ചാത്തങ്കരി ശാഖയുടെ അര്ദ്ധനാരീശ്വര ക്ഷേത്രത്തില് ജയന്തിആഘോഷം ഗണപതിഹോമത്തോടെ ആരംഭിച്ചു. ശാഖാ ചെയര്മാന് രവീന്ദ്രന് കൊച്ചുപറമ്ബില് പതാകയുയര്ത്തി. സമൂഹ പ്രാര്ത്ഥന, ഗുരുദേവകൃതികളുടെ ആലാപനം, ഗുരുപൂജ പുഷ്പാഞ്ജലി , ദീപാരാധന, ദീപക്കാഴ്ച എന്നിവയും ഉണ്ടായിരുന്നു. കുന്നന്താനം പൊയ്ക ആര്.ശങ്കര് മെമ്മോറിയല് ശാഖയുടെ ഗുരുദേവ ക്ഷേത്രത്തില് പെരുന്ന സന്തോഷ് ശാന്തിയുടെ മുഖ്യകാര്മ്മികത്വത്തില് ഗണപതിഹോമം നടന്നു. ഗുരുപൂജ, ഗുരുഭാഗവത പാരായണം, പായസവിതരണം എന്നിവ നടത്തി. പെരിങ്ങര 594ാം ശാഖയുടെ ഗുരുവാണീശ്വരം ക്ഷേത്രത്തില് തിരുവവതാര വിശേഷാല്പൂജ, ഗണപതിഹോമം, സമൂഹപ്രാര്ത്ഥന, ഗുരുപുഷ്പാഞ്ജലി, വിശേഷാല്പൂജ, ദീപാരാധന എന്നിവ നടന്നു. മുത്തൂര് 100ാം ശാഖയില് ഗണപതിഹോമം, ഗുരുപൂജ, സരസ്വതീപൂജ, ഗുരുദേവഭാഗവത പാരായണം, വിശേഷാല് ഗുരുപൂജ എന്നിവയുണ്ടായിരുന്നു. വിവിധ പരീക്ഷകളില് ഉന്നതവിജയം നേടിയ കുട്ടികള്ക്ക് മെറിറ്റ് അവാര്ഡ് നല്കി എസ്.എന്.ഡി.പി യോഗം ഇന്സ്പെക്ടിംഗ് ഓഫീസര് രവീന്ദ്രന് എഴുമറ്റൂര് ആദരിച്ചു. വെണ്പാല ശാഖയില് വിശേഷാല്പൂജ, ഗണപതിഹോമം, സമൂഹപ്രാര്ത്ഥന, ഗുരുപുഷ്പാഞ്ജലി, ദീപാരാധന എന്നിവ നടത്തി. ശാഖാ ചെയര്മാന് സലിം പ്ളാഞ്ഞുമുറ്റം പതാക ഉയര്ത്തി.